Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 671/11/8802	Košice I, 25.9.2013
EEČ : 2-63-250-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 9.9.2013, spisová značka 3 Pv 671/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
menovaný dňa 08.11.2011 v čase o 11.10 hod. v Košiciach na ul. Komenského č. 2 v Košiciach v objekte SPŠ Strojníckej pri sebe prechovával pre vlastnú potrebu ručne balenú cigaretu, ktorej obsah tvorila zelená sušina, ktorá bola následne podrobená znaleckému skúmaniu na Kriminalisticko - expertíznom ústave Policajného zboru v Košiciach, kde zo znaleckého posudku vypracovaného pod č. ČES:PPZ-KEU-KE-EXP-2011/3956 vyplynulo, že predmetná zelená sušina patrí podľa zákona č. 139/1998 Z.z. o omamných látkach, psychotropných látkach a prípravkoch do I. skupiny omamných látok, nakoľko sa jedná o rastlinu "konope siate" (marihuana), ktorej prechovávanie je trestné v zmysle Slovenského trestného práva.

Uznesením prokurátora Okresnej prokuratúry XXXXX I zo dňa 9.9.2013, spisová značka 3 Pv 671/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

  Uznesením vyšetrovateľa Okresného riaditeľstva PZ, Odboru kriminálnej polície XXXXX sp. zn. ČVS:ORP-2573/1-OVK-KE-2011 zo dňa 08.11.2011 bolo začaté trestné stíhanie a uznesením Obvodného oddelenia PZ XXXXX - Staré mesto sp. zn. ORP-4464/SM-KE-2011 zo dňa 21.12.2011 vznesené obvinenie XXXXX pre prečin nedovolenej výroby omamných a psychotropných látok, jedov, prekurzorov, ich držanie a obchodovanie s nimi podľa § 171 ods. 1 Trestného zákona, na tom skutkovom základe, že 

-	menovaný dňa 08.11.2011 v čase o 11.10 hod. v Košiciach na ul. Komenského č. 2 v Košiciach v objekte SPŠ Strojníckej pri sebe prechovával pre vlastnú potrebu ručne balenú cigaretu, ktorej obsah tvorila zelená sušina, ktorá bola následne podrobená znaleckému skúmaniu na Kriminalisticko - expertíznom ústave Policajného zboru v Košiciach, kde zo znaleckého posudku vypracovaného pod č. ČES:PPZ-KEU-KE-EXP-2011/3956 vyplynulo, že predmetná zelená sušina patrí podľa zákona č. 139/1998 Z.z. o omamných látkach, psychotropných látkach a prípravkoch do I. skupiny omamných látok, nakoľko sa jedná o rastlinu "konope siate" (marihuana), ktorej prechovávanie je trestné v zmysle Slovenského trestného práva.
	
  XXXXX prokuratúry XXXXX I uznesením sp. zn. 1 Pv 221/11 zo dňa 06.04.2011 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obv. XXXXX s určením skúšobnej doby v trvaní 1 roka.	

  	Toto uznesenie sa stalo právoplatným dňom 07.02.2011.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to  prípadne aj počas skúšobnej doby, že sa v trestnom stíhaní pokračuje. 

	Z odpisu z registra trestov, ako aj ďalších podkladov vyplýva, že obvinený viedol v skúšobnej dobe riadny život, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor